Jēkabpilī, 18.03.2024

**Pārskats par pieminekļu mazumtirdzniecības ēkas jaunbūves Dārznieku ielā 26, Jēkabpilī būvniecības ieceres**

**publiskās apspriešanas rezultātiem**

Edgara Veipa (turpmāk – Ierosinātājs) ierosinātā būvniecības iecere paredz uzbūvēt pieminekļu mazumtirdzniecības ēku zemes vienībā ar kad.Nr.56010021667 Dārznieku ielā 26, Jēkabpilī (turpmāk – Būvniecības iecere).

Zemes vienība atrodas Ierosinātāja īpašumā un ir nekustamā īpašuma, kas ierakstīts Jēkabpils pilsētas zemesgrāmatas nodalījumā Nr.100000149370 sastāvdaļa.

Būvniecības ieceres tehniski ekonomiskie radītāji:

|  |  |
| --- | --- |
| Zemesgabalu kopējā platība  | 1227,0 kv.m. |
| Apbūves laukums | 200,0 kv.m. |
| Kopējā platība | 178,06 kv.m. |
| Būvtilpums | 920,0 kub.m. |
| Augstums | 6,6 m |
| Būves lietošanas veida kods | 1230 |

Atbilstoši spēkā esošajiem 20.06.2019. Jēkabpils pilsētas pašvaldības saistošajiem noteikumiem Nr.10 “Jēkabpils pilsētas Teritorijas plānojuma 2019.-2030. gadam grafiskā daļa un teritorijas izmantošanas un apbūves noteikumi” Būvniecības iecerē paredzētais objekts atradīsies funkcionālājā zonā “Savrupmāju apbūves teritorija” (DzS1), kas noteikta, lai nodrošinātu mājokļa funkciju savrupam dzīvesveidam, paredzot atbilstošu infrastruktūru, un kuras galvenais izmantošanas veids ir savrupmāju apbūve, bet kā papildizmantošana ir atļauta limitēta komerciāla un nekomerciāla publiskā apbūve, kas nepieciešama pakalpojumu nodrošināšanai mājokļa tuvumā. Saskaņā ar Teritorijas plānojuma 203.punktu teritorijas papildizmantošana “Tirdzniecības vai pakalpojumu objektu apbūve” pieļaujama veicot būvniecības ieceres publisko apspriešanu.

Izskatot Būvniecības ieceri pieminekļu mazumtirdzniecības ēkas jaunai būvniecībai, Jēkabpils novada būvvalde (turpmāk – Būvvalde), pamatojoties uz Būvniecības likuma 14.panta trešās daļas 1.punktu 22.01.2024. pieņēma Lēmumu Nr. BIS-BV-5.64-2024-416 par nepieciešamību Būvniecības iecerei organizēt publiskās apspriešanas procedūru.

Ierosinātājs iesniedza Būvniecības ieceres publiskās apspriešanas materiālus 08.02.2024. un Būvvalde 09.02.2024. pieņēma Lēmumu Nr. BIS-BV-5.65-2024-3 par publiskās apspriešanas uzsākšanu.

Būvniecības ieceres publiskā apspriešana tika organizēta saskaņā ar 28.10.2014. Ministru kabineta noteikumu Nr.671 “Būvniecības ieceres publiskās apspriešanas kārtība” noteikto kārtību.

Ar paziņojumu par Būvniecības ieceres publiskās apspriešanas uzsākšanu un publiskās apspriešanas materiāliem no 12.02.2024. līdz 12.03.2024. varēja iepazīties Būvvaldē, 13.kabinetā, Jaunajā ielā 31C, Jēkabpilī. Elektroniski pieejamā informācija tika publicēta Jēkabpils novada pašvaldības mājaslapā [www.jekabpils.lv](http://www.jekabpils.lv/lv/sabiedriba/sabiedribas-lidzdaliba/sabiedriskas-apspriesanas/pazinojums-par-kaltes-konteinera-novietosana-buvniecibas-ieceres-publisko-apspriesanu-mezrupnieku) sadaļā “Jaunumi” un Būvniecības informācijas sistēmā <https://bis.gov.lv/bisp/lv/planned_constructions>.

Būvniecības ieceres teritorijā no 12.02.2024. līdz 12.03.2024. tika izvietota būvtāfele ar informāciju par Būvniecības ieceri un par publiskās apspriešanas norises vietu, laiku, prezentāciju un atsauksmju iesniegšanas kārtību.

Būvniecības publiskā apspriešana notika no 12.02.2024. līdz 12.03.2024.

Būvniecības ieceres publiskās apspriešanas prezentācija notika 27.02.2024. plkst.15:00 teritorijā pie plānotās ēkas, Dārznieku ielā 26, Jēkabpilī.

Prezentācijā piedalījās:

* Ierosinātājs;
* Projektētājas: Arhitekte Laura Krastiņa un būvspeciāliste Olga Ļeonova;
* Būvvaldes pārstāvji: Būvvaldes arhitekte Laura Čakša un būvinspektora palīgs Valdis Kuzminovs;

Ierosinātājs klātesošos informēja par to, ka tuvāko dzīvojamo māju īpašnieki Dārznieku ielā 24, Jēkabpilī, Leona Paegles ielā 6, Jēkabpilī un Leona Paegles ielā 10, Jēkabpilī apmeklēti individuāli un informēti par Būvniecības ieceri. Saskaņā ar Ierosinātāja vārdiem, iedzīvotāji nav izteikuši iebildumus par Būvniecības ieceri. Iedzīvotāji tika informēti, ka aptaujas anketas līdz 12.03.2024. iespējams saņemt un iesniegt Būvvaldē vai Jēkabpils novada pašvaldības klientu apkalpošanas nodaļā administratīvajā ēkā Brīvības ielā 120, Jēkabpilī.

Par Būvniecības ieceri publiskās apspriešanas laikā no 12.02.2024. līdz 12.03.2024. nav saņemtas anketas no mikrorajona iedzīvotājiem ar iebildumiem vai komentāriem par Būvniecības ieceri, kā arī viņi neieradās uz prezentāciju 27.02.2024.

**Būvvaldes rīcībā nav viedokļu, kuros Būvniecības iecere būtu noraidīta.**

**Ierosinātāja viedoklis par Būvniecības ieceri:**

1. Tiek nodrošināts pakalpojums sava mājokļa tiešā tuvumā;
2. Privātajam biznesam – kapu pieminekļu apstrādei un tirdzniecībai tiek radīti mūsdienīgi apstākļi.

**Lai, īstenojot Būvniecības ieceri, netiktu aizskartas apkārtējo iedzīvotāju tiesības vai intereses, Ierosinātājs izteica šādus priekšlikumus:**

1. Tiks ierīkota apstādījumu josla gar robežu ar kaimiņu zemes gabalu Leona Paegles ielā 6, Jēkabpilī;
2. Auto stāvlaukums apmeklētājiem tiks ierīkots pieminekļu mazumtirdzniecības ēkas pagalmā Dārznieku ielā 26, Jēkabpilī, neapgrūtinot iedzīvotāju pārvietošanos pa Dārznieku ielu Jēkabpilī.